Huisgenoot aan huis by Angelo Agrizzi, nou op suurstof en 'n loopraam | Huisgenoot
Die fluitjieblaser Angelo Agrizzi voer aan hy word nou as die sondebok in die Bosasa-skandaal uitgemaak. Foto: Gallo Images/Media24/Luba Lesolle
Stadig kom hy met sy loopraam aangeskuifel.
So ver hy loop, sleep die lang suurstofpypie aan sy neus agter hom aan, oor die wit teëlvloer van die ruim leefarea, na waar dit êrens dieper in die dubbelverdiepinghuis aan 'n suurstoftenk gekoppel is.
Jy kan beswaarlik glo dit is die voormalige operasionele hoof van Bosasa wat hier voor jou staan – die flambojante Angelo Agrizzi, bekend om sy voorliefde vir Ferrari's en sy villa op die Italiaanse platteland, en berug weens sy rol in die nes van korrupsie binne die nou insolvente diensverskaffingsmaatskappy van Krugersdorp.